
Marcel Ciolacu și-a dat arama pe faţă. Aflat la Târgu Mureș, el a anunţat că va lăsa 
de facto pe mâna UDMR două judeţe unde românii constituie majoritatea 
absolută și anume judeţele Mureș și Satu Mare, unde vor fi președinți de consilii 
judeţene udemeriști. 


De asemenea, Marcel Ciolacu va da pe mâna udemeriștilor și pe românii din zeci. 
orașe unde ei constituie majoritatea absolută, cum ar fi Târgu Mureș, Reghin, Satu 


Mare sau Carei, unde vor fi aleși primari udemeriști prin complicitatea aceluiași 
Ciolacu. 


Concret, Ciolacu a spus că nu vor fi candidaţi unici ai PSD în alianţă cu alte partide 
românești, care să-i contracandideze pe președinții de consilii judeţene și pe primarii 
udemeriști. 


Din 199 primari ai UDMR doar 171 au câștigat alegerile prin majoritate absolută, 
deci doar în localităţile respective alegătorii UDMR constituie peste 50%. În restul de 
28 de localităţi unde sunt primari udemeriști, alegătorii UDMR reprezintă doar o 
minoritate. 


Această situație nedemocratică este cauzată de decizia partidelor oligarhice de 
baroni locali și anume PSD, PNL și UDMR de a organiza alegeri locale dintr-un singur 
tur. 


Marcel Ciolacu a dat satisfacţie pretențiilor UDMR 


Pentru că restul partidelor prezintă fiecare candidatul propriu în loc să fie un 
candidat unic, udemeriștii câștigă și acolo unde sunt minoritari, de exemplu au 
președintele Consiliului Judeţean Satu Mare, deși udemeristii reprezintă doar 34,5% 
din populaţie. Udemeriștii au pus mâna și pe Primăria Municipiului Reghin, unde ei 
reprezintă doar 18,85% din populaţie. 


Într-un discurs ireal ţinut la Târgu Mureș, Ciolacu a dat satisfacţie pretențiilor UDMR, 
împotrivindu-se candidaturilor unice la primării și consilii judeţene depuse de 
partide românești coalizate cu scopul câștigării alegerilor locale și a învingerii 
baronilor UDMR. 


Pentru a-și justifica poziţia antinaţională, Marcel Ciolacu a pretins cu nerușinare că 
cei care vor să se unească și să depună candidaturi unice acolo unde domină UDMR 
sunt politicieni care vor să-i învrăjbescă pe români cu “românii de altă etnie”, după 
cum ii numește el eufemistic pe udemeriști. 


PSD și PNL au discutat depunerea de candidaturi unice în orașele unde sunt primari 
USR sau la București. Dar de ce pare că nu vor depune asemenea candidaturi și în 
orașele unde sunt primari UDMR sau pentru funcţiile de președinte de consiliu 
judeţean la judeţele Mureș și Satu Mare? 


Marcel Ciolacu îi trădează pe români pentru un pumn de 
voturi 


PSD și PNL au pretins că tot jocul politic nedemocratic la care s-au pretat în ultima 
vreme ar fi îndreptat împotriva “extremiștilor”, cum numesc ei în cel mai pur stil 
totalitar opozitia politică. 


Partidul extremist este UDMR, care neagă articole fundamentale din Constituţia 
României, cum ar fi caracterul de stat naţional, unitar și indivizibil al statului român și 
statutul de limbă oficială al limbii române. 


Ca atare, pentru a contracara pericolul extremist în județele din Transilvania, Alianţa 
pentru Unirea Românilor — AUR, invită PSD și PNL la negocieri pentru depunerea de 
candidaturi unice la președinția consiliilor judeţene și a primăriilor deţinute de 
UDMR, acolo unde alegătorii acestui partid nu deţin majoritatea absolută. 


În caz contrar, AUR le cere românilor din Transilvania să constate că PSD și PNL în 
frunte cu Marcel Ciolacu i-au trădat și îi dau pe mâna udemeriștilor, care și-au 
trădat promisiunile electorale și, în loc să lucreze pentru comunităţile pe care le 
conduc, se implică în afaceri de corupţie și programul lor de guvernare locală are un 
singur punct și anume ștergerea cu orice preţ a identităţii românești din localităţile 
respective. 


Marcel Ciolacu îi trădează pe români pentru un pumn de voturi. El speră să 
primească voturile UDMR la alegerile prezidenţiale. Acesta este de fapt scopul 
pentru care îi vinde pe români. 


“alegeri locale intr-un singur tur carei 

“targu mures udmr 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Comentează! 


Politică 
AUR cere interzicerea propagandei 


LGBTQ în școli! 

În ţara noastră, dar şi-n societatea occidentală, semnele 
degradării morale sunt alarmante. Tinerii sunt invitaţi să nu mai 
respecte autoritatea parentală, nici să mai cunoască geniile, sfinţii 
sau eroii trecutului. Anularea conştiinţei istorice a produs, în 
context postmodern, o nouă şi îngrijorătoare tabula rasa. 


În numele promovării educaţiei sexuale timpurii (inclusă deja la 
orele de biologie sau igienă corporală), se caută introducerea în 
dezbaterea şcolară, fără acordul părinţilor, a unor noţiuni 
periculoase, precum fluiditatea genurilor. 


Tulburările sufleteşti ori dezorientarea sexuală ajung să fie 
prezentate drept opţiuni legitime. 


În realitate, ceea ce Stânga radicală promovează este 
promiscuitatea, progresismul ultra-liberal, agenda anti-familie şi 
dependenta individului fată de Stat. 


În loc să acorde o atenţie sporită ştiinţelor tari, precum fizica, 
matematica sau chimia, sportului, limbilor clasice, literaturii, 
filozofiei, teologiei, gramaticii sau retoricii, autorităţile din 
Bruxelles sau Bucureşti vor să impună condiţionarea mentală şi 
controlul social asupra persoanelor care, prin prisma vârstei 
precoce, n-au maturitate sau discernământ. 


În numele educaţiei sexuale, propaganda extremistă a Stângii se 
foloseşte, pervers, de manipularea psihologică a minţilor 
necoapte. 


Prin activităţile subversive ale unor ONG-uri finanţate cu bani 
publici, adolescenţi din marile oraşe ale României sunt recrutaţi 
pentru activităţi de lobby şi susţinere a ideologiei LGBTQ. 


În loc să raportăm o îmbunătăţire a rezultatelor la testele PISA de 
matematică şi-n loc să promovăm ethosul patriotic sau educaţia 
familială pentru tinerii din liceu, constatăm un fenomen de masivă 
recrutare a tinerilor în organizaţii subversive, dornice să 
promoveze bătălia între sexe, avortul la orice vârstă a fătului şi 
orice altă fandacsie din agenda feminismului radical. 


În ziua de 1 iunie 2024, AUR solicită tuturor partidelor 
parlamentare şi non-parlamentare asumarea unui Pact Naţional 
pentru Salvarea Inocenţei Copiilor, prin care viitorii 
europarlamentari români, primari şi consilieri locali se angajează 
solemn: 


e să respingă orice expunere precoce a copiilor şi adolescenților 
din şcoli la nuditate şi exhibiţionism sexual; 

e săinterzică participarea elevilor din şcolile gimnaziale sau 
liceale la manifestări de tip Gay Pride sau LGBTQ fără acordul 
scris al părinţilor; 

e să ceară creşterea pedepselor pentru violenţa sexuală 
îndreptată împotriva minorilor; 


e să descurajeze promovarea picturii, sculpturii, muzicii, 


cinematografiei şi literaturii pornografice de orice fel. 


Rolul educaţiei este acela de-a lumina minţi, de-a încălzi inimi şi 
de-a şlefui caractere. 


Şcoala românească trebuie să revină la pilda nobilă a înaintaşilor 
săi, de la Gheorghe Lazăr până la Constantin Noica: oameni 


dedicați cărţii şi învăţăturii, iar nu experimentelor ideologice. 


George Simion, preşedinte AUR; Claudiu Târziu, Mihail Neamţu - 
candidaţi AUR la europarlamentare 

